1975R0337 — FI — 21.12.2004 — 006.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B NEUVOSTON ASETUS (ETY) N:o 337/75, annettu 10 päivänä helmikuuta 1975, Euroopan ammatillisen koulutuksen kehittämiskeskuksen perustamisesta (EYV L 039, 13.2.1975, p.1)

Muutettu:





Muutettu:









▼B

NEUVOSTON ASETUS (ETY) N:o 337/75,

annettu 10 päivänä helmikuuta 1975,

Euroopan ammatillisen koulutuksen kehittämiskeskuksen perustamisesta







EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuk-sen ja erityisesti sen 235 artiklan, ottaa huomioon komission ehdotuksen, ottaa huomioon edustajakokouksen lausunnon ( 1 ), ottaa huomioon talous- ja sosiaalikomitean lausunnon ( 2 ), sekä katsoo, että sekä katsoo, että neuvosto on perustamissopimuksen 128 artiklan nojalla 2 päivänä huhtikuuta 1963 tekemällään päätöksellä ( 3 ) vahvistanut yhteisen ammattikoulutuspolitiikan toteuttamisen yleisperiaatteet, perustamissopimuksen 118 artiklan mukaisesti neuvoston tehtävänä on edistää jäsenvaltioiden kiinteää yhteistoimintaa sosiaalialalla ja erityisesti ammatillista perus- ja lisäkoulutusta koskevissa asioissa, neuvosto on 21 päivänä tammikuuta 1974 ( 4 ) hyväksymässään sosiaalista toimintaohjelmaa koskevassa päätöslauselmassa asettanut ohjelman yhdeksi tavoitteeksi yhteisen ammattikoulutuspolitiikan toteuttamisen ja pyrkii saavuttamaan asteittain päätavoitteet tällä alalla, muun muassa koulutustasojen lähentämisen, perustamalla Euroopan ammatillisen koulutuskeskuksen; neuvosto on edelleen pitänyt tämän tavoitteen etusijalla, yhteisen ammattikoulutuspolitiikan toteuttaminen aiheuttaa yhä monimutkaisempia ongelmia, ja näiden ongelmien ratkaiseminen edellyttää asianosaisten ja erityisesti työmarkkinaosa- puolten laajamittaista osallistumista, Euroopan ammatillisen koulutuksen kehittämiskeskuksen — komission osastoista riippumattoman, mutta niiden kanssa kiinteässä yhteistyössä toimivan toimielimen — perustaminen on välttämätöntä tämän yhteisen politiikan tehokkaaksi toteuttamiseksi; perustamissopimuksessa ei ole määräyksiä tällaisen keskuksen perustamiseen tarvittavista erityisvaltuuksista, ja keskus perustetaan osaksi Euroopan yhteisöjen järjestelmää ja se noudattaa yhteisön oikeutta: lisäksi on tarkoituksenmukaista määritellä tiettyjen yleissäännösten soveltamisehdot, ON ANTANUT TÄMÄN ASETUKSEN:







1 artikla

Perustetaan Euroopan ammatillisen koulutuksen kehittämiskeskus, jäljempänä ”keskus”.

Keskuksella on kaikissa jäsenvaltioissa laajin oikeushenkilöillä oleva oikeuskelpoisuus.

▼M2

Keskus ei tavoittele voittoa. Se sijaitsee Thessalonikissa.

▼B

2 artikla

1. Keskuksen tehtävänä on avustaa komissiota ammatillisen koulutuksen ja jatkokoulutuksen edistämisessä ja kehittämisessä yhteisössä.

Tätä varten keskus edistää tieteellisellä ja teknisellä toiminnallaan yhteisen ammattikoulutuspolitiikan toteuttamista yhteisön määrittelemien suuntaviivojen mukaan.

Keskus edistää ennen kaikkea tietojen ja kokemusten vaihtoa.

2. Keskuksen tehtävänä on erityisesti:

— koota valikoiden nimenomaan kyseisten alojen nykytilanteeseen, viimeaikaiseen kehitykseen ja tutkimukseen, sekä ammatillisen koulutuksen rakenteeseen liittyvää aineistoa;

— myötävaikuttaa edellä mainittujen alojen tutkimuksen kehittämiseen ja yhteensovittamiseen;

— varmistaa hyödyllisen aineiston ja tiedon levittäminen;

— tukea kaikkia aloitteita, jotka todennäköisesti parantavat mahdollisuuksia löytää yhteinen lähestymistapa ammatillisen koulutuksen ongelmien ratkaisemiseksi. Tällä alueella keskuksen on suunnattava toimintansa erityisesti ammatillisen koulutuksen tasojen yhtenäistämiseen liittyviin ongelmiin pyrkiäkseen todistusten sekä muiden ammatillisen koulutuksen suorittamista osoittavien asiakirjojen vastavuoroiseen tunnustamiseen;

— olla kaikkien asianosaisten kohtaamispaikkana.

3. Keskuksen on toiminnassaan otettava huomioon ammatillisen koulutuksen ja muiden koulutusalojen väliset yhteydet.

3 artikla

1. Keskus suorittaa tehtäviensä toteuttamiseksi tarvittavat toimenpiteet. Se voi erityisesti:

— järjestää kursseja ja seminaareja;

— tehdä tutkimussopimuksia ja antaa toimeksi tai tarvittaessa itse toteuttaa toimintasuunnitelmaansa edistäviä kokeilu- tai erityishankkeita;

— julkaista ja levittää hyödyllistä aineistoa, etenkin yhteisön ammatillisen koulutusalan tiedotuslehteä.

▼M6

2. Tehtäväänsä toteuttaessaan keskus luo asianmukaiset yhteydet erityisesti yksityisiin ja julkisiin sekä kansallisiin ja kansainvälisiin erikoiselimiin, julkishallintoon ja oppilaitoksiin samoin kuin työnantaja- ja työntekijäjärjestöihin. Keskus varmistaa, että se tekee asianmukaista yhteistyötä erityisesti Euroopan koulutussäätiön kanssa tämän kuitenkaan vaikuttamatta sen omiin tavoitteisiin.

4 artikla

1. Keskukseen kuuluu:

a) johtokunta;

b) puheenjohtajisto;

c) johtaja.

2. Johtokuntaan kuuluu:

a) yksi kunkin jäsenvaltion hallitusta edustava jäsen;

b) yksi kunkin jäsenvaltion työnantajajärjestöjä edustava jäsen;

c) yksi kunkin jäsenvaltion työntekijäjärjestöjä edustava jäsen;

d) kolme komissiota edustavaa jäsentä.

Neuvosto nimittää ensimmäisen alakohdan a, b ja c alakohdassa tarkoitetut jäsenet jäsenvaltioiden, työnantajajärjestöjen ja työntekijäjärjestöjen toimittamien ehdokasluettelojen pohjalta.

Komissio nimittää omat edustajansa.

Neuvosto julkaisee johtokunnan jäsenten luettelon Euroopan unionin virallisessa lehdessä ja keskuksen verkkosivustolla.

3. Johtokunnan jäsenten toimikausi on kolme vuotta. Toimikausi voidaan uusia. Jos jäsenen toimikausi päättyy tai jäsen eroaa, hän jatkaa tehtävässään, kunnes hänet on nimitetty uudeksi toimikaudeksi tai hänen tilalleen on nimitetty uusi jäsen.

4. Johtokunta valitsee 5 kohdassa tarkoitetuista kolmesta ryhmästä sekä komissiosta kahdeksi vuodeksi puheenjohtajansa ja kolme varapuheenjohtajaa, jotka voidaan nimittää uudeksi toimikaudeksi.

5. Hallitusten, työntekijäjärjestöjen ja työnantajajärjestöjen edustajien on kunkin muodostettava johtokunnan sisällä toimiva ryhmä. Kunkin ryhmän on nimettävä koordinaattori. Työntekijöiden ja työnantajien ryhmien koordinaattorit edustavat järjestöjään Euroopan tasolla ja osallistuvat johtokunnan kokouksiin ilman äänioikeutta.

6. Puheenjohtaja kutsuu johtokunnan koolle kerran vuodessa. Puheenjohtaja kutsuu koolle lisäkokouksia, kun vähintään kolmasosa johtokunnan jäsenistä sitä pyytää.

7. Johtokunta tekee päätöksensä jäsentensä äänten ehdottomalla enemmistöllä.

8. Johtokunta asettaa puheenjohtajiston. Puheenjohtajisto muodostuu johtokunnan puheenjohtajasta ja kolmesta varapuheenjohtajasta sekä kunkin 5 kohdassa tarkoitetun ryhmän koordinaattorista ja vielä yhdestä komission yksiköiden edustajasta.

9. Jäsenvaltiot, 2 kohdassa tarkoitetut järjestöt, neuvosto, komissio ja johtokunta pyrkivät kukin valtuuksiensa mukaan varmistamaan miesten ja naisten tasapuolisen edustuksen 2 kohdassa tarkoitettujen ehdokkaiden ja nimitysten, 4 kohdassa tarkoitetun valinnan ja 8 kohdassa tarkoitettujen nimitysten osalta.

10. Puheenjohtajisto valvoo johtokunnan antamin valtuuksin johtokunnan päätösten täytäntöönpanoa ja suorittaa kaikki keskuksen johtamisen edellyttämät toimet johtokunnan kokousten välillä lukuun ottamatta 6 artiklan 1 kohdassa, 8 artiklan 1 kohdassa ja 11 artiklan 1 kohdassa tarkoitettuja tehtäviä ja sanotun rajoittamatta 7 ja 8 artiklassa vahvistettuja johtajan tehtäviä.

11. Johtokunta päättää puheenjohtajiston vuotuisesta kokousaikataulusta. Puheenjohtaja kutsuu koolle puheenjohtajiston lisäkokouksia sen jäsenten pyynnöstä.

12. Puheenjohtajiston päätökset tehdään yhteisymmärryksessä. Jos yhteisymmärrykseen ei päästä, puheenjohtajisto antaa asian johtokunnan päätettäväksi.

▼B

5 artikla

►M6 Johtokunta ◄ hyväksyy työjärjestyksensä, joka tulee voimaan sen jälkeen kun neuvosto on komission lausunnon saatuaan sen hyväksynyt.

►M6 Johtokunta ◄ päättää tilapäisten työryhmien asettamisesta vuotuisessa toimintasuunnitelmassa asetettujen tarpeiden mukaan. ►M6 Johtokunta ◄ tiedottaa säännöllisesti komissiolle keskuksen toiminnasta.

6 artikla

1. Komissio nimeää keskuksen johtajan ►M6 johtokunta ◄ esittämän ehdokaslistan perusteella.

2. Johtajan toimikausi on viisi vuotta; hänet voidaan nimetä uudeksi toimikaudeksi.

7 artikla

▼M6

1. Johtaja vastaa keskuksen hallinnosta ja panee täytäntöön johtokunnan ja puheenjohtajiston päätökset. Hän on keskuksen laillinen edustaja.

2. Hän valmistelee ja järjestää johtokunnan ja puheenjohtajiston työskentelyä sekä huolehtii niiden kokousten sihteeristöpalvelusta.

▼B

3. Hän huolehtii työryhmien toiminnan yhteensovittamisesta.

4. Hän on henkilöstön esimies ja vastaa henkilöstön palvelukseen ottamisesta ja erottamisesta.

5. Johtaja antaa hallinnostaan ►M6 johtokunta ◄ selvityksen.

8 artikla

▼M6

1. Johtokunta päättää keskipitkän aikavälin ensisijaisista tavoitteista ja vuotuisesta työohjelmasta johtajan esityksen perusteella ja yhteisymmärryksessä komission yksiköiden kanssa. Työohjelmassa on otettava huomioon yhteisön toimielinten etusijalle asettamat tarpeet.

▼B

2. Toimintaansa suunnitellessaan keskus ottaa huomioon ammatillisen koulutusalan muiden toimielinten toiminnan.

▼M1 —————

▼M5

10 artikla

1. Keskuksen kaikista tuloista ja menoista laaditaan kutakin kalenterivuotta vastaavaa varainhoitovuotta varten arvio, jonka perusteella tulot ja menot otetaan keskuksen talousarvioon, johon sisältyy henkilöstötaulukko.

2. Keskuksen talousarvion tulojen ja menojen on oltava tasapainossa.

11 artikla

1. ►M6 Johtokunta ◄ laatii vuosittain keskuksen johtajan laatiman esityksen perusteella ennakkoarvion keskuksen tuloista ja menoista seuraavaa varainhoitovuotta varten. ►M6 Johtokunta ◄ toimittaa tämän ennakkoarvion, johon sisältyy henkilöstötaulukkoa koskeva esitys, komissiolle viimeistään 31 päivänä maaliskuuta.

2. Komissio toimittaa ennakkoarvion Euroopan unionin yleistä talousarviota koskevan alustavan esityksen yhteydessä Euroopan parlamentille ja neuvostolle (jäljempänä yhteisesti ”budjettivallan käyttäjä”).

3. Ennakkoarvion perusteella komissio sisällyttää arviot, jotka se katsoo henkilöstötaulukon ja yleisestä talousarviosta suoritettavan avustuksen määrän osalta välttämättömiksi, Euroopan unionin yleistä talousarviota koskevaan alustavaan esitykseen ja toimittaa alustavan talousarvioesityksen budjettivallan käyttäjälle EY:n perustamissopimuksen 272 artiklan mukaisesti.

4. Budjettivallan käyttäjä hyväksyy keskuksen avustusta koskevat määrärahat.

Budjettivallan käyttäjä vahvistaa keskuksen henkilöstötaulukon.

5. ►M6 Johtokunta ◄ vahvistaa keskuksen talousarvion. Siitä tulee lopullinen, kun Euroopan unionin yleinen talousarvio on lopullisesti vahvistettu. Sitä mukautetaan tarvittaessa vastaavasti.

6. ►M6 Johtokunta ◄ ilmoittaa budjettivallan käyttäjälle mahdollisimman pian aikomuksestaan toteuttaa hankkeita, joilla voi olla huomattavaa taloudellista vaikutusta talousarvion rahoittamiseen, erityisesti kiinteistöihin liittyviä hankkeita kuten kiinteistöjen vuokraus tai hankinta. ►M6 Johtokunta ◄ ilmoittaa asiasta komissiolle.

Kun toinen budjettivallan käyttäjä on ilmoittanut aikomuksestaan antaa lausunto, se toimittaa sen ►M6 johtokunta ◄ kuuden viikon kuluessa hankkeesta ilmoittamisesta.

12 artikla

1. ►M6 Johtokunta ◄ vahvistaa keskukseen sovellettavat varainhoitoa koskevat säännökset komissiota kuultuaan. Säännökset voivat poiketa komission 19 päivänä marraskuuta 2002 antamasta asetuksesta (EY, Euratom) N:o 2343/2002 ( 5 ), joka koskee Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevaa varainhoidon puiteasetusta, ainoastaan, jos keskuksen toiminta sitä nimenomaisesti vaatii ja jos komissio on antanut siihen etukäteen suostumuksensa.

12a artikla

1. Johtaja toteuttaa keskuksen talousarvion.

2. Keskuksen tilinpitäjä toimittaa alustavan tilinpäätöksen ja selvityksen varainhoitovuoden talousarvio- ja varainhallinnosta komission tilinpitäjälle varainhoitovuoden päättymistä seuraavan maaliskuun 1 päivänä. Komission tilinpitäjä konsolidoi toimielinten ja hajautettujen elinten alustavat tilinpäätökset yleisen varainhoitoasetuksen 128 artiklan mukaisesti.

3. Komission tilinpitäjä toimittaa keskuksen alustavan tilinpäätöksen ja selvityksen varainhoitovuoden talousarvio- ja varainhallinnosta tilintarkastustuomioistuimelle viimeistään varainhoitovuoden päättymistä seuraavan maaliskuun 31 päivänä. Kyseinen varainhoitovuoden talousarvio- ja varainhallintoa koskeva selvitys toimitetaan myös Euroopan parlamentille ja neuvostolle.

4. Saatuaan keskuksen alustavaa tilinpäätöstä koskevat huomautukset, jotka tilintarkastustuomioistuin on laatinut yleisen varainhoitoasetuksen 129 artiklan mukaisesti, johtaja laatii keskuksen lopullisen tilinpäätöksen omalla vastuullaan ja toimittaa sen ►M6 johtokunta ◄ lausuntoa varten.

5. ►M6 Johtokunta ◄ antaa lausunnon keskuksen lopullisesta tilinpäätöksestä.

6. Johtaja toimittaa lopullisen tilinpäätöksen ja ►M6 johtokunta ◄ lausunnon Euroopan parlamentille, neuvostolle, komissiolle ja tilintarkastustuomioistuimelle viimeistään varainhoitovuoden päättymistä seuraavan heinäkuun 1 päivänä.

7. Lopullinen tilinpäätös julkaistaan.

8. Johtaja toimittaa tilintarkastustuomioistuimelle vastauksen tämän huomautuksiin viimeistään 30 päivänä syyskuuta. Hän toimittaa vastauksen myös ►M6 johtokunta ◄ .

9. Johtaja antaa Euroopan parlamentille tämän pyynnöstä yleisen varainhoitoasetuksen 146 artiklan 3 kohdan mukaisesti kaikki kyseistä varainhoitovuotta koskevan vastuuvapausmenettelyn sujuvaa toteuttamista varten tarvittavat tiedot.

10. Ennen vuoden N+2 huhtikuun 30 päivää Euroopan parlamentti myöntää neuvoston määräenemmistöllä antamasta suosituksesta johtajalle vastuuvapauden varainhoitovuoden N talousarvion toteuttamisesta.

▼M5

12b artikla

1. ►M6 Johtokunta ◄ hyväksyy vuosittaisen kertomuksen keskuksen toiminnasta ja tulevaisuudennäkymistä ja toimittaa sen viimeistään 15 päivänä kesäkuuta Euroopan parlamentille, neuvostolle, komissiolle, Euroopan talous- ja sosiaalikomitealle sekä tilintarkastustuomioistuimelle.

2. Keskus toimittaa vuosittain budjettivallan käyttäjälle kaikki tarvittavat tiedot arviointimenettelyjen tuloksista.

▼M3

13 artikla

Keskuksen henkilöstöön sovelletaan Euroopan yhteisöjen virkamiehiä ja muita toimihenkilöitä koskevia asetuksia ja määräyksiä.

Keskus käyttää nimittävälle viranomaiselle annettuja valtuuksia henkilöstönsä osalta.

Keskuksen hallitus antaa komission suostumuksella tarvittavat soveltamista koskevat yksityiskohtaiset säännöt.

▼B

14 artikla

►M6 Johtokunta ◄ jäsen, johtaja, henkilöstöön kuuluva tai muu keskuksen toimintaan osallistuva henkilö ei saa tehtävänsä päätyttyäkään ilmaista ammattisalaisuuden piiriin kuuluvia tietoja.

▼M5

14a artikla

1. Keskuksen hallussa oleviin asiakirjoihin sovelletaan Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 ( 6 ).

2. ►M6 Johtokunta ◄ vahvistaa asetuksen (EY) N:o 1049/2001 soveltamista koskevat yksityiskohtaiset käytännön säännöt kuuden kuukauden kuluessa Euroopan ammatillisen koulutuksen kehittämiskeskuksen perustamisesta annetun asetuksen (ETY) N:o 337/75 muuttamisesta ja asetuksen (ETY) N:o 1416/76 kumoamisesta 18 päivänä kesäkuuta 2003 annetun neuvoston asetuksen (EY) N:o 1655/2003 ( 7 ) voimaantulosta.

3. Päätöksistä, jotka keskus on tehnyt asetuksen (EY) N:o 1049/2001 8 artiklan soveltamiseksi, voidaan tehdä kantelu Euroopan oikeusasiamiehelle perustamissopimuksen 195 artiklassa määrättyjen edellytysten mukaisesti tai nostaa kanne Euroopan yhteisöjen tuomioistuimessa perustamissopimuksen 230 artiklassa määrättyjen edellytysten mukaisesti.

▼B

15 artikla

Keskukseen sovelletaan Euroopan yhteisössä käytettäviä kieliä koskevaa järjestelyä.

16 artikla

Keskukseen sovelletaan Euroopan yhteisöjen erioikeuksista ja vapauksista tehtyä pöytäkirjaa.

17 artikla

1. Keskuksen vastuu sopimuksen perusteella määräytyy kyseessä olevaan sopimukseen sovellettavan lain mukaan.

Euroopan yhteisöjen tuomioistuimella on toimivalta antaa päätös keskuksen tekemässä sopimuksessa olevan välityslausekkeen nojalla.

2. Sopimussuhteen ulkopuolisen vastuun perusteella keskus korvaa keskuksen ja työntekijöidensä tehtäväänsä suorittaessaan aiheuttaman vahingon jäsenvaltioiden lainsäädännön yhteisten yleisten periaatteiden mukaisesti. Euroopan yhteisöjen tuomioistuimella on toimivalta ratkaista tällaisen vahingon korvaamiseen liittyvät kiistat.

3. Keskuksen työntekijöiden henkilökohtaisesta vastuusta keskusta kohtaan määrätään keskuksen henkilöstöä koskevissa määräyksissä.

18 artikla

Jäsenvaltiot, ►M6 johtokunta ◄ jäsenet sekä ne kolmannes osapuolet, joita asia välittömästi ja henkilökohtaisesti koskee, voivat saattaa minkä tahansa keskuksen toimen laillisuuden komission tarkastettavaksi riippumatta siitä, onko kyse nimenomaisesta vai hiljaisesta toimesta.

Asia on jätettävä komission päätettäväksi 15 päivän kuluessa siitä päivästä, jolloin asianosainen sai kyseisestä toimesta tiedon.

Komissio tekee päätöksen kuukauden kuluessa. Jos päätöstä ei ole tehty tämän määräajan kuluessa, asian katsotaan tulleen hylätyksi hiljaisella päätöksellä.

19 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.